తెలంగాణ విద్యా కమిషన్

తెలంగాణ విద్యా కమిషన్ (ఆంగ్లం: Telangana Education Commission)  భారత రాజ్యాంగంలోని ఆర్టికల్ 21A & 30 ప్రకారం స్థాపించబడిన ఒక రాజ్యాంగ సంస్థ .ఇది 2024 సెప్టెంబరు 3న జీఓ 27 విడుదలైంది. భారత రాష్ట్రమైన తెలంగాణ లో
శిశు విద్య నుంచి యూనివర్సిటీ
విద్య వరకు సమగ్ర విధానాల రూపకల్పన మౌలికమైన మార్పులు తీసుకురావడమే ఈ కమిషన్ లక్ష్యం. తెలంగాణ ముఖ్యమంత్రి రేవంత్ రెడ్డి హైదరాబాదులో ఏర్పాటు చేశారు.ఇందులో 
చైర్మెన్, ముగ్గురు సభ్యులు ఉంటారు..

తెలంగాణలో రాష్ట్రంలో విద్యవ్యవస్థలో ప్రీప్రైమరీ విద్య నుండి ఉన్నత విద్య వరకు ప్రతి విద్యార్థికి నాణ్యమైన విద్య బోధన, నైపుణ్యమైన శిక్షణ, ఉపాధి కల్పన కోసం అందరికీ జీవితకాల అభ్యాసానాన్ని ప్రోత్సహించి, విద్యలో నూతన సంస్కరణలు తీసుకోరావడానికి తెలంగాణ ప్రభుత్వం కొత్త విద్యా కమిషన్ ఏర్పాటు చేయడం జరగినది.పదవి కాలం రెండు సంవత్సరాలు ఉంటుంది.

ఏర్పాటు
తెలంగాణ రాష్ట్ర ముఖ్యమంత్రి రేవంత్ రెడ్డి ఆధ్వర్యంలో కాంగ్రెస్ ప్రభుత్వం విద్యా సంస్థల్లో మౌలికమైన మార్పులు నూతన సంస్కరణలు తీసుకొచ్చేందుకు బాధ్యత స్వీకరించింది.అందులో భాగంగా తెలంగాణ విద్యా కమిషన్ ను తెలంగాణ రాష్ట్ర ప్రభుత్వం విద్యా శాఖ ప్రిన్సిపల్ సెక్రటరీ బుర్రా వెంకటేశం ఆధ్వర్యంలో 
తేది: 2024 సెప్టెంబరు 04 న‌
ఉత్తర్వులు జారీ చేశారు. తెలంగాణ విద్యా కమిషన్ ప్రి ప్రైమరీ విద్యా నుండి విశ్వవిద్యాలయం విద్య, సాంకేతిక విద్య వరకు విద్య నాణ్యతను మెరుగుపరస్తు, తెలంగాణ రాష్ట్రంలో విద్యా రంగాన్ని పునరుద్ధరణ చేయుడంతో పాటు సంస్కరించిడానికి సమగ్ర విధానాన్ని రూపొందిస్తుంది.

విధులు
పాఠశాల విద్యావిధానంలో మార్పులు తీసుకొచ్చేందుకు, సర్కారు బడులను సంస్కరించేందుకు రాష్ట్ర ప్రభుత్వం తెలంగాణ విద్యాకమిషన్ చైర్మన్ ఆకునూరి మురళి నేతృత్వంలో జిల్లాల వారీగా బహిరంగ విచారణ చేపడుతోంది. తల్లిదండ్రులు, విద్యార్థులు, ఉపాధ్యాయులు, స్వచ్ఛంద సేవాసంస్థల ప్రతినిధుల నుంచి అభిప్రాయాలను సేకరిస్తోంది. 
విద్యా కమిషన్ చైర్మన్ ఆకునూరి మురళి సహా సభ్యులు విశ్వేశ్వరరావు, జ్యోత్స్న శివారెడ్డి, చారకొండ వెంకటేశ్ బహిరంగ విచారణ చేపట్టారు. నగరంలోని ప్రముఖ విద్యాసంస్థలు, ప్రభుత్వ పాఠశాలలు, జూనియర్ కళాశాల, స్వచ్ఛంద సేవా సంస్థల ప్రతినిధులు పాల్గొని తమ అభిప్రాయాలను వెల్లడించారు. ప్రభుత్వ బడుల్లో వసతులు కరవయ్యాయని, మధ్యాహ్న భోజన ప్రక్రియ సక్రమంగా లేదని, ఉచిత యూనిఫాంల కొలతలు సరిగా లేక త్వరగా చినిగిపోతున్నాయని తెలిపారు. విద్యార్థిను లకు సరిపడా శౌచాలయాలు లేక ఇబ్బందులు పడుతున్నారని చెప్పారు.
ప్రభుత్వ పాఠశాలల్లో ప్రవేశాలకు ఆధార్ తప్పనిసరి కాదని స్పష్టం చేశారు. పాఠశాల విద్యా విధానంలో తీసుకురావాల్సిన మార్పులపై ప్రభుత్వానికి సమగ్ర నివేదిక సమర్పించినట్లు తెలిపారు.

అధికారాలు
 చైర్మన్‌
 ఆకునూరి మురళి
కమిషన్ సభ్యులు
 పీ.ఎల్‌. విశ్వేశ్వర్‌రావు
 చారుగొండ వెంకటేష్‌
 జ్యోత్స్నా శివారెడ్డి

 సలహా కమిటీ 
విద్యా కమిషన్ కు సలహా కమిటీని ఏర్పాటు చేస్తూ 2024 అక్టోబరు 19న విద్యాశాఖ ముఖ్య కార్యదర్శి బుర్రా వెంకటేశం ఉత్తర్వులు జారీ చేశాడు. ఈ కమిటీ తెలంగాణలో విద్యా విధానం పై విద్యా కమిషన్‌కు సలహాలు, సూచనలు ఇస్తుంది.
ప్రొఫెసర్ జి. హరగోపాల్
 శాతవాహన యూనివర్సిటీ రిటైర్డ్ ప్రొఫెసర్ సూరేపల్లి సుజాత
 ఎంవీ ఫౌండేషన్ కన్వీనర్ వెంటకరెడ్డి
 కాకతీయ యూనివర్సిటీ రిటైర్డ్ ప్రొఫెసర్ కె.మురళీ మోహన్
 కాకతీయ యూనివర్సిటీ రిటైర్డ్ ప్రొఫెసర్ కె.వెంకట నారాయణ
 యునిసెఫ్ విద్యా నిపుణుడు కెఎం. శేషగిరి

 తొలి కమిషన్ 
తెలంగాణ విద్యా కమిషన్ మొదటి చైర్మన్‌గా ఆకునూరి మురళిని నియమిస్తూ తెలంగాణ రాష్ట్ర ప్రభుత్వం 2024 సెప్టెంబరు 03న ఉత్తర్వులు జారీ చేసింది. ఆకునూరి మురళికి చైర్మన్‌గా బాధ్యతలు అప్పగించింది.

మూలాలు

వర్గం:తెలంగాణ విద్యా కమిషన్లు
వర్గం:తెలంగాణ ప్రభుత్వ సంస్థలు